
Narva Linnavolikogu 27.05.2010 otsusega nr 79 “Tiigi tn 7 ja Tiigi tn 11 maa-ala detailplaneeringu kehtestamine“ kehtestatud detailplaneeringu osaline kehtetuks tunnistamine
1. Asjaolud ja menetluse käik
Narva Linnavolikogu 27.05.2010 otsusega nr 79 kehtestati Bf Projektibüroo OÜ poolt koostatud Tiigi tn 7 ja Tiigi tn 11 maa-ala detailplaneering. Planeeringuala asub Kulgu linnaosas ja selle pindala on 11,45 ha. 
Tiigi tn 7 ja Tiigi tn 11 maa-ala detailplaneeringu eesmärgiks oli kehtestamise hetkel luua võimalused Narva Tööstuspargi ehitamiseks.  Narva Linnavolikogu 22.02.2012 otsusega nr 19 „Tiigi tn 11 kinnistu jagamine“ moodustati  kaheksa kinnistut Tiigi tn 5a, 5b, 5c, 5d, 5e, 5f ja Tiigi tänav L5. See osaliselt realiseeris detailplaneeringu eesmärgi, milleks oli nii Tiigi tn 7 kui ka Tiigi tn 11 kinnistute jagamine kuueks krundiks. Tiigi tn 11 kinnistu sihtotstarve muudetakse tootmismaast (T 100%) tootmis- ja laohoonemaaks (Thk) ning Tiigi tn 7 kinnistu sihtotstarve muudetakse ärimaast (Ä 100%) äri- ja tootmismaaks (Ä 50% ja Th 50%). 
Järgnenud aastate jooksul pole SA Ida-Virumaa Tööstusalade Arendus kui planeeingu huvitatud isik astunud samme detailplaneeringus kavandatu täielikuks elluviimiseks. SA Ida-Virumaa Tööstusalade Arendus  taotleb 27.12.2019 Narva Linnavalituse Arhitektuuri- ja Linnaplaneerimise Ametile saadetud kirjas nr. 1-424 nimetatud detailplaneeringu osaliselt kehtetuks tunnistamist antud kinnistute Tiigi tn 5a, 5b, 5c, 5d, 5e, 5f ja Tiigi tänav L5 osas. Detailplaneeringu osaliselt kehtetuks tunnistamist taotleb SA Ida-Virumaa Tööstusalade Arendus seoses sooviga kehtivat detailplaneeringut mitte realiseerida võtta kinnistud kasutusele detailplaneeringus märgitust erineval eesmärgil, s.o. päikeseelektrijaama rajamiseks (päikesepaneelide paigaldamine maapinnale elektrienergia tootmiseks). 
Lähtuvalt eeltoodust võimaldab kohalik omavalitsus detailplaneeringu planeeringukohase elluviimiseks huvi puudumise tõttu detailplaneeringulahenduse Tiigi tn 5a, 5b, 5c, 5d, 5e, 5f ja Tiigi tänav L5 maaüksuste osas tunnistada kehtetuks, kusjuures ülejäänud planeerimisala puhul on võimalik tagada jätkuvalt olemasoleva planeeringulahenduse realiseerimine.  
Planeerimisseaduse § 140 lõike 3 kohaselt detailplaneeringu kehtetuks tunnistamise otsuse eelnõu kooskõlastasid Politsei- ja Piirivalveamet, Rahandusministeerium, Keskkonnaamet, Terviseamet ja Päästeamet.  
2. Õiguslikud alused
2.1. Planeerimisseaduse § 140 lõike 1 punkti 2 ja lõike 2 kohaselt võib detailplaneeringu või selle osa tunnistada kehtetuks, kui planeeringu koostamise korraldaja või planeeritava kinnistu omanik soovib planeeringu elluviimisest loobuda ning kui on tagatud planeeringu terviklahenduse elluviimine pärast detailplaneeringu osalist kehtetuks tunnistamist.
2.2. Vastavalt Planeerimisseaduse § 140 lõikele 6 tunnistab detailplaneeringu kehtetuks kohaliku omavalitsuse volikogu.
3. Otsus
Tunnistada kehtetuks Narva Linnavolikogu 27.05.2010 otsusega nr 79 “Tiigi tn 7 ja Tiigi tn 11 maa-ala detailplaneeringu kehtestamine“ kehtestatud detailplaneering Tiigi tn 5a, 5b, 5c, 5d, 5e, 5f ja Tiigi tänav L5 maaüksuste osas vastavalt lisatud joonisele Lisa 1.
4. Rakendussätted

4.1 Narva linna Arhitektuuri- ja Linnaplaneerimise Ametil avaldada otsus ajalehes „ Põhjarannik“ ja “Narva Linnaleht” ning ameti veebilehel.
4.2 Käesolev otsus jõustub teatavakstegemisest.
4.3 Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Irina Janovitš
Linnavolikogu esimees

LISA 1

——   KEHTETUKS TUNNISTATAVA PLANEERINGUALA PIIR (väljavõte põhijooniselt)

